Primarul Dominic Fritz, aflat în conflict de interese în campania electorală. Ce alți politicieni au fost găsiți cu probleme de Agenția Națională de Integritate
Primarul Timișoarei Dominic Fritz s-a aflat în conflict de interese administrativ după ce a luat un împrumut în campania electorală de la o persoană fizică, iar ulterior a întocmit un act administrativ în folosul societății reprezentată de acea persoană, anunță miercuri Agenția Națională de Integritate (ANI). De asemenea, prefectul de Giurgiu Florentina Stănculescu se află în incompatibilitate, deținând și funcția de vicepreședinte al PSD Giurgiu.